ഇടുക്കി ഡാമില് ഓറഞ്ച് അലര്ട്ട് പ്രഖ്യാപിച്ചു ജാഗ്രത പാലിക്കണമെന്ന് ജില്ലാ കളക്ടര് ഇടുക്കി: ഇടുക്കി ഡാമില് ഓറഞ്ച് അലര്ട്ട് പ്രഖ്യാപിച്ചു. നിലവില് 2398.32 അടിയാണ് അണക്കെട്ടിലെ ജലനിരപ്പ്. റൂള് കര്വ് പ്രകാരം ബ്ലൂ അലര്ട്ട് ലെവല് 2392.03 അടിയാണ്. ഓറഞ്ച് അലര്ട്ട് 2398.03 അടിയും റെഡ് അലര്ട്ട് 2399.03 അടിയുമാണ്. തുലാവര്ഷം ശക്തിപ്രാപിച്ച് നില്ക്കുന്നതിനാലും ഇടുക്കി ഡാമിന്റെ വൃഷ്ടിപ്രദേശത്ത് തുടര്ച്ചയായി മഴ ലഭിക്കുന്നതിനാലും ജലസംഭരണിയുടെ ജലനിരപ്പ് ക്രമേണ ഉയര്ന്നു വരുന്നതുമായ സാഹചര്യത്തില് ജില്ലയിലെ വിവിധ വകുപ്പുകള്ക്കും പൊതുജനങ്ങള്ക്കും ജില്ലാ കളക്ടര് ജാഗ്രത നിര്ദ്ദേശം നല്കി. മുല്ലപ്പെരിയാര് അണക്കെട്ടിലെ ജലനിരപ്പും ഉയരുകയാണ്. നിലവില് ജലനിരപ്പ് 139.05 അടിയാണ്. മുല്ലപ്പെരിയാറില് നിന്നും തമിഴ്നാട് കൊണ്ട് പോകുന്ന വെള്ളത്തിന്റെ അളവ് വീണ്ടും കുറച്ചു. സെക്കന്റില് 467 ഘനയടി വെള്ളം മാത്രമാണ് തമിഴ്നാട് കൊണ്ടുപോകുന്നത്. അതേസമയം, ആറ് ജില്ലകളില് ഓറഞ്ച് അലര്ട്ട് നാളെ പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി ജില്ലകളിലാണ് ഓറഞ്ച് അലര്ട്ട് പ്രഖ്യാപിച്ചിരിക്കുന്നത്. മറ്റ് ജില്ലകളില് യെല്ലോ അലര്ട്ടായിരിക്കും. ബംഗാള് ഉള്ക്കടലില് നാളെയോടെ പുതിയ ന്യൂനമര്ദ്ദം രൂപപ്പെടുകയും 48 മണിക്കൂറിനുള്ളില് ന്യൂനമര്ദ്ദം ശക്തി പ്രാപിക്കും ചെയ്യാന് സാധ്യാതയുണ്ടെന്നാണ് മുന്നറിയിപ്പ്. ഇതിന്റെ ഫലമായി സംസ്ഥാനത്ത് അടുത്ത രണ്ട് ദിവസം അതിശക്തമായ മഴയ്ക്ക് സാധ്യതയുണ്ടെന്നാണ് കാലാവസ്ഥ നിരീക്ഷണ കേന്ദ്രം അറിയിച്ചിരിക്കുന്നത്. സംസ്ഥാനത്ത് മധ്യ തെക്കന് ജില്ലകളില് നാളെയും മറ്റന്നാളും കനത്ത മഴയ്ക്ക് സാധ്യത. വടക്കന് തമിഴ്നാടിന് മുകളിലുള്ള ന്യൂന മര്ദ്ദത്തിന്റെ പ്രഭാവത്തില് പടിഞ്ഞാറന് കാറ്റ് ശക്തി പ്രാപിക്കുന്നതിനാല് ഇന്നും ഒറ്റപ്പെട്ട മഴ തുടരും. 11 ജില്ലകളില് ഇന്ന് യെല്ലോ അലര്ട്ട് പ്രഖ്യാപിച്ചിട്ടുണ്ട്. കോഴിക്കോട്, കണ്ണൂര്, വയനാട് ഒഴികെയുള്ള ജില്ലകളിലാണ് ഇന്ന് യെല്ലോ അലര്ട്ട് പ്രഖ്യാപിച്ചിരിക്കുന്നത്. മലയോര പ്രദേശങ്ങളില് കൂടുതല് ശക്തമായ മഴയ്ക്ക് സാധ്യതയുണ്ട്. ശക്തമായ കാറ്റിനും സാധ്യതയുണ്ട്. അഞ്ച് ദിവസത്തേക്ക് ഒറ്റപ്പെട്ട ശക്തമായ മഴ തുടരാനാണ് സാധ്യത. The post ഇടുക്കി ഡാമില് ഓറഞ്ച് അലര്ട്ട് പ്രഖ്യാപിച്ചു ജാഗ്രത പാലിക്കണമെന്ന് ജില്ലാ കളക്ടര് appeared first on Sathyam Online.